Here is a page extracted from Wikipedia that may contain CSS, HTML, and a lot of unformatted text.

Title: مسلم بن الحجاج
Content: ابو الحسين مسلم بن الحجاج القشيري النیشابوری, ( نيشابور، 821 - اتوفى 875 ), من اشهر مصنفين الأحاديث النبويه و العلما المسلمين. صنف كتاب " صحيح مسلم " اللى بيعتبر تانى أصح كتب الحديث بعد صحيح البخارى عند المسلمین. قال ابو على الحسين بن على النيشابورى: " ما تحت أديم السماء أصح من كتاب مسلم بن الحجاج فى علم الحديث ".

حیاته 
اتولد مسلم بن الحجاج سنة 821م/261هـ على أرجح اقوال المؤرخين فى نيشابور المدينه العريقه اللى اشتهرت بازدهار علم الحديث و الروايه، من اسره عربيه بترجع لقبيلة قُشَير. كان اول سماعه الحديث سنة 218 هـ, بعد ما اتجول فى البلاد الاسلاميه كذا مره راح العراق و الحجاز و الشام و مصر.

بيتقال ان مسلم اتسأل عن حديث فى مجلس فى نيشابور لكن مالقاش رد و قال انه ماسمعش عن الحديث ده, و لما روح بيته قعد يدور فى الأوراق عن الحديث, و فى الوقت ده جابله واحد من ملازيمه صحن كبير فيه بلح مسموم. فضل مسلم يدور على الحديث طول الليل و ياكل من البلح عشان ينشطه لغاية ما طلع عليه الفجر, و بعد ما لقى الحديث كان أكل البلح المسموم كله فاتسم و مات و هو عنده حوالى خمسه و خمسين سنه سنة 317هـ / 875م جنب قرب نيشابور.

اتدفن مسلم جنب مدينة نيشابور لكن لغاية دلوقتى تربته مش معروف مكانها، و ده لان المغول لما هجموا على المدينه القديمه خربوها و هدوا ابنيتها, لكن فيه بيقولوا ان تربته موجوده فى مقبرة زیاد (الان فضل) و فيه بيزوروها.

اعماله 
 صحیح مسلم
 التمييز
 الكنى والأسماء
 طبقات التابعين
 أولاد الصحابة
 الاخوة والأخوات
 الأقران
 أوهام المحدثين
 مشايخ الثوري
 مشايخ شعبة

مصادر 
 w:ar:مسلم بن الحجاج

نیشابوريين
ايرانيين
علما ايرانيين
نیشابوريين العربی